Document ID: /roh_data/filtered/fineweb-2-filterrobots_roh.jsonl.gz/35169

Las multas per surpassaments da la lescha da traffic restan las medemas sco fin qua. Il Cussegl dals chantuns na vul betg multas pli bassas ed ha refusà ina iniziativa parlamentara dal Cussegl naziunal. Tenor quella iniziativa avess per exempel, tgi che sto dar giu il bigliet, survegnì enavos quel pli spert.
Il proceder actual funcziunia e na duai betg vegnir midà, uschia ils arguments da la cumissiun preparatorica dal Cussegl dals chantuns. Cun il Na dal Cussegl dals chantuns è il tema giud maisa.